Document ID: 32008D0451

Title and Content:
ΑΠΌΦΑΣΗ ΤΟΥ ΣΥΜΒΟΥΛΊΟΥ της 16ης Ιουνίου 2008 για τροποποίηση των αποζημιώσεων που προβλέπονται στην απόφαση 2003/479/ΕΚ και στην απόφαση 2007/829/ΕΚ σχετικά με το καθεστώς που εφαρμόζεται στους αποσπασμένους στη Γενική Γραμματεία του Συμβουλίου εθνικούς εμπειρογνώμονες και στρατιωτικούς (2008/451/ΕΚ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την Ευρωπαϊκή Ένωση, και ιδίως το άρθρο 28 παράγραφος 1, τη συνθήκη για την ίδρυση της Ευρωπαϊκής Κοινότητας, και ιδίως το άρθρο 207 παράγραφος 2, την απόφαση 2003/479/ΕΚ (1), και ιδίως το άρθρο 15 παράγραφος 7, την απόφαση 2007/829/ΕΚ (2), και ιδίως το άρθρο 15 παράγραφος 6, Εκτιμώντας τα ακόλουθα: (1) Το άρθρο 15 παράγραφος 7 της απόφασης 2003/479/ΕΚ και το άρθρο 15 παράγραφος 6 της απόφασης 2007/829/ΕΚ ορίζουν ότι οι ημερήσιες και μηνιαίες αποζημιώσεις αναπροσαρμόζονται κάθε χρόνο, δίχως αναδρομικό αποτέλεσμα, ανάλογα με την αναπροσαρμογή των βασικών αποδοχών των υπαλλήλων της Κοινότητας στις Βρυξέλλες και στο Λουξεμβούργο. (2) Το Συμβούλιο, με τον κανονισμό (ΕΚ, Ευρατόμ) αριθ. 420/2008 της 14ης Μαΐου 2008, για την αναπροσαρμογή, από 1ης Ιουλίου 2007, των αποδοχών και των συντάξεων των υπαλλήλων και του λοιπού προσωπικού των Ευρωπαϊκών Κοινοτήτων (3), καθώς και οι διορθωτικοί συντελεστές που εφαρμόζονται στις εν λόγω αποδοχές και συντάξεις, ενέκρινε αναπροσαρμογή 1,4 % των αποδοχών και συντάξεων των υπαλλήλων της Κοινότητας, ΑΠΟΦΑΣΙΖΕΙ: Άρθρο 1 1. Στο άρθρο 15 παράγραφος 1 της απόφασης 2003/479/ΕΚ και στο άρθρο 15 παράγραφος 1 της απόφασης 2007/829/ΕΚ, τα ποσά των 29,44 ευρώ και 117,74 ευρώ αντικαθίστανται από τα ποσά 29,85 ευρώ και 119,39 ευρώ αντιστοίχως. 2. Στο άρθρο 15 παράγραφος 2 της απόφασης 2003/479/ΕΚ και στο άρθρο 15 παράγραφος 2 της απόφασης 2007/829/ΕΚ, ο πίνακας τροποποιείται ως εξής: «Απόσταση μεταξύ του τόπου κατοικίας και του τόπου απόσπασης (σε km) Ποσό σε ευρώ 0-150 0,00 150 76,74 300 136,42 500 221,71 800 358,14 1 300 562,80 2 000 673,67» 3. Στο άρθρο 15 παράγραφος 4 της απόφασης 2003/479/ΕΚ, το ποσό των 29,44 ευρώ αντικαθίσταται από ποσό 29,85 ευρώ. Άρθρο 2 Η παρούσα απόφαση παράγει αποτελέσματα από την πρώτη ημέρα του μήνα που ακολουθεί την έκδοσή της. Λουξεμβούργο, 16 Ιουνίου 2008.

Classification Labels:
2997
2972
572
151
518
281
1
15

Label Descriptions:
{"2997": "Ένοπλες δυνάμεις", "2972": "ΕΘΝΙΚΗ ΑΜΥΝΑ", "572": "Στρατός", "151": "ΔΙΕΘΝΕΙΣ ΣΧΕΣΕΙΣ", "518": "Απολαβές από την εργασία", "281": "ΑΠΑΣΧΟΛΗΣΗ ΚΑΙ ΣΥΝΘΗΚΕΣ ΕΡΓΑΣΙΑΣ", "1": "ΔΗΜΟΣΙΑ ΔΙΟΙΚΗΣΗ", "15": "ΕΚΤΕΛΕΣΤΙΚΗ ΕΞΟΥΣΙΑ ΚΑΙ ΔΗΜΟΣΙΑ ΔΙΟΙΚΗΣΗ"}

EuroVoc IDs (Original): 2628
4304
5130
3273
1451
77
4276

EuroVoc IDs (Expanded): 2628
4304
5130
3273
1451
77
4276

Dataset Source: meu

Split: train